钦定古今图书集成/明伦汇编/氏族典/第537卷 > 石天禄
## 钦定古今图书集成/明伦汇编/氏族典/第537卷 > 石天禄

按《元史石天禄传》：“天禄父珪，山东诸路都元帅，陷金
死节，天禄袭爵。孛鲁承制授龙虎卫上将军，东平路
元帅，屡立战功，提兵掠亳及徐，所过望风附降。癸巳
秋九月，破考城，复围归德。冬十二月，归德降。甲午，入
觐，改授征行千户，济兖单三州管民总管，卒年五十
四。子十人。兴祖袭千户，官武略将军，从伐宋，功在诸”
将上。宋亡，第功陞宣武将军、管军总管，戍温州。至元
十六年，升显武将军。十九年七月，卒于军。子琎嗣。